FAIDA NA MADHARA YA TEKNOLOJIA KATIKA SHULE ZA SEKONDARI
Kwanza kabisa, kabla ya kujua faida za teknolojia na madhara yake shuleni, teknolojia ni nini? Huu ni utumiaji wa vyombo vya kisasa ili kurahisisha mambo au  ili kufanya kazi kwa wepesi. Vyombo hivi ni kama vile kikokotoo, simu za mitandao ya nchi nyingine kwenye dunia nzima, tarakilishi, pasi za stima, na vinginevyo.  
Vyombo vingi ambavyo vimefanya kazi ziwe nyepesi na haraka hapo awali vilikuwa havipo ila tu ni juu ya wanasayansi wetu wakakamavu na wenye bidii ndiyo na waliovumbua vyombo hivi. Vyombo hivi vinasaidia sana katika nyanja tofauti tofauti kama vile mawasiliano, ufundi, viwandani na hata katika elimu kwa wanafunzi. Naam, ama kweli bidii za wanasayansi wetu kama za mchwa anayejenga kidurusu chake kwa kutumia mate zimefua dafu na bado zinaendelea zaidi hususan kwa elimu. 
Teknolojia imesaidia sana wanafunzi wa shule za sekondari kwani somo la hisabati ambalo linaaminiwa kuwa na changamoto kubwa kwa wanafunzi juu ya utumiaji sana wa akili. Sio akili tu, bali ni akili iliyotulia na yenye umakini wa kiwango cha juu. Wanasayansi wameweza kuvumbua kikokotoo ambacho kimerahisisha kazi katika hesabu kwa zile nambari kubwa kubwa ambazo zilihitaji kuongezwa, kupunguzwa na hata kujumlishwa. Pia kimewezesha wanafunzi ambao wanafanya mitihani yao ya hisabati kumaliza maswali yao yote.  Hii ni kwa sababu inaaminika kuwa wanafunzi hawamalizi maswali yao yote kwa sababu ya muda mfupi.  
Pia vyombo kama vile tarakilishi vimesaidia sana wanafunzi kwani vimewasaidia kuelewa mambo kwa wepesi hasa mambo yanayoendelea katika nchi zingine.  Kwa kutumia tarakilishi, wanaona nchi hizo zilivyolingana na zingine hivyo basi kusaidia wanafunzi kutosahau haraka kile walicho kisoma kupitia njia ya utazamaji. 
Teknolojia imesaidia walimu kutumia simu zao zenye mitandao kupata njia mbadala za kusomesha wanafunzi. Hii ilisaidia sana wanafunzi kwani walikuwa na njia nyingi za kutumia kusoma kuhusu jambo fulani. Waliweza kutambua njia walizozielewa zaidi ilimradi wakisahau moja wanaweza kutumia nyingine.  
Naam, ama kweli wahenga na wahenguzi hawakukosea waliponena kuwa chema hakikosi ila hivyo  basi  mbali na uzuri wa teknolojia pia ina madhara yake kwa wanafunzi. Kule kusoma kwa wanafunzi kuhusu nchi zingine, maendeleo yao ya kiuchumi katika somo la historia kupitia mitandao, wengi wa wanafunzi huanza kupeleka upendo na uzalendo wao kwa nchi nyingine kwani wanaiona ina maendeleo mazuri kushinda nchi yao hivyo basi kuipenda.  
Simu ambazo zina wasaidia wanafunzi kusoma kupitia mitandao wakiwa nyumbani kwao zina madhara. Wanafunzi badala wazitumie kama kigezo chao cha kutumia masomoni, wanazitumia kwa mambo mengine machafu mno kama vile wanazitumia kutafuta picha za kimapenzi ambazo huchangia katika kudhoofika kwa akili zao. 
Pia vyombo kama vile kikokotoo vimefanya wanafunzi kuwa wavivu wa kufikiria kwani wanajiambia “hakuna haja ya kutumia kichwa kuna kifaa cha kurahisisha mambo. Sisi ni wanafunzi wa kidijitali.” Hii pia inasababisha kufeli kwa masomo mengine kwani pia wanataka njia rahisi za kufanya au kujibu maswali. Hapa ndipo nilipo amini na kusadiki ya kwamba hakuna kizuri kisicho na ila. 

Question: Teknolojia inahusu matumizi ya vyombo gani
Answer: vya kisasa